Próspero, toi dalcuerdu coles tos opiniones sobrel traxe al cientu por cien. Y, a más, aplaudol to artículu desti alderique sobre Valledor y el traxel país. Yera hora que se lleera daqué ensin prexuicios, amuesando que lo asturiano ye asturiano gústenos personalmente o non, pero -si ye que non- nun hai  por qué truñir escontra otros. Decidime a ponete estes llínies depués de lleer la frase de Billingüe na que diz quel traxe ye una cosa folclórica y rancia. Esto sí que non. Agora, a más del traxe, espárdese tamién la idea fonda (quiciabes ensin concencia dello) de que ye folclóricocomo si esto nun fora bono: folclore, Billingüe, ye lespíritu dun pueblu. Y el folclore asturianu ye riquísimu no musical, no consuetudinario, no sociolóxico… y tamién na indumentaria. Abúltame, siendo bien oxetivu, que  muncha de la xente que más ta faciendo pol país ye precisamente la que ta trabayando nel mundu del folclore, de la investigación de les tradiciones, nel caltenimientu del ser asturiano, etc: ehí tan los Ornosa, los Ambás, los López Parrondo, etc… que contribúin entovía güei a recuperar tesoros pelos nuestros pueblos, cuando xente poco documentao camienta quesi trabayu ya finó hai tiempu… y, pa enrriba, dónenlu al Muséu Etnográficu del Pueblu dAsturies de Xixón pa beneficiu de toos. Un tesoru como esos  tamién ye la indumentaria tradicional, y si a daquién-y avergoña vistila, qué se va facer, yel so probe problema. A mín nada me presta más y vistol traxel país con arguyu, lo mesmo que cualquier ciudadanu del mundu que tien una identidá. Son de risión estos modernos ciudadanos del mundu ensin identidá propio que pululen dende hai poco pelos barrios del gobiernu… con patentes de corsu pa criticar xustamente lo que nun-y presta al nuestru Sharon. Que casualidá, home, que siempre paguen los mesmos.  Oficialidá, indumentaria, trabayu honestu pol país… Tou hai que lo desaniciar, porque nun tien el cuñu del poder. Esta sí que ye la mierda que mos toca vivir, flecos del fascismu que munchos ya camienten escaecíu. 